CELEX: 32020D0250
Language: hu
Date: 2020-02-25 00:00:00
Title: A Tanács (KKBP) 2020/250 határozata (2020. február 25.) az Európai Unió közel-keleti békefolyamathoz rendelt különleges képviselőjének kinevezéséről szóló (KKBP) 2018/1248 határozat módosításáról

26.2.2020   
               
               
                  HU
               
               
                  Az Európai Unió Hivatalos Lapja
               
               
                  LI 54/3
               
            
         A TANÁCS (KKBP) 2020/250 HATÁROZATA
         (2020. február 25.)
         az Európai Unió közel-keleti békefolyamathoz rendelt különleges képviselőjének kinevezéséről szóló (KKBP) 2018/1248 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. szeptember 18-án elfogadta a (KKBP) 2018/1248 határozatot (1), amellyel Susanna TERSTAL-t nevezte ki az Európai Unió közel-keleti békefolyamathoz rendelt különleges képviselőjévé (EUKK). Az EUKK megbízatása 2020. február 29-én lejár.
                  
               
                     (2)
                  
                  
                     A közel-keleti békefolyamathoz rendelt EUKK megbízatását további tizenkét hónapra meg kell hosszabbítani, és a 2020. március 1-jétől 2021. február 28-ig terjedő időszakra új pénzügyi referenciaösszeget kell megállapítani.
                  
               
                     (3)
                  
                  
                     A közel-keleti békefolyamathoz rendelt EUKK a megbízatását olyan helyzetben látja el, amely rosszabbodhat és akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1248 határozat a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1.cikk
                           
                           Az Európai Unió különleges képviselője
                           A Tanács 2021. február 28-ig meghosszabbítja Susanna TERSTAL-nak mint az Európai Unió közel-keleti békefolyamathoz rendelt különleges képviselőjének (EUKK) a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.”
                        
                     
                  
                        2.
                     
                     
                        Az 5. cikk (1) bekezdése a következő albekezdéssel egészül ki:
                        „Az EUKK megbízatásával kapcsolatos kiadások fedezésére szánt pénzügyi referenciaösszeg a 2020. március 1-jétől 2021. február 28-ig terjedő időszakra 1 182 524,33 EUR.”
                     
                  
                        3.
                     
                     
                        A 14. cikk a következő albekezdéssel egészül ki:
                        „Az EUKK-nak 2020. november 30-ig kell benyújtania a megbízatás végrehajtásáról szóló végleges átfogó jelentést.”
                     
                  
         
            2. cikk
            Ez a határozat az elfogadásának napján lép hatályba. Ezt a határozatot 2020. március 1-jétől kell alkalmazni.
         
         
            Kelt Brüsszelben, 2020. február 25-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács (KKBP) 2018/1248 határozata (2018. szeptember 18.) az Európai Unió közel-keleti békefolyamathoz rendelt különleges képviselőjének kinevezéséről (HL L 235., 2018.9.19., 9. o.).